Võtame vaatluse alla Kohtla-Järvel toimuva, kus KAPO vahistas pistise võtmises kahtlustatavana linnapea Jevgeni Solovjovi. Pistise andmises kahtlutatakse kaht ärimeest, neist üks on kohalik suurtegija Nikolai Ossipenko. Kohtla-Järve valitsemiskultuurist ja sellest, mis meestega on tegu, räägib kell 12.20 ajalehe Põhjarannik tegevtoimetaja Erik Gamzejev. Venekeelse  meedia kommentaar Ivan Makarovilt. Kell 13.20 annab SEB privaatpanganduse strateeg Peeter Koppel ülevaate viimase kuu jooksul finantsmaailmas aset leidnud arengutest. Noored karud satuvad sügisel tihti inimeste juurde - üks noorkaru üritas Ida-Virumaal inimestega tutvust sõlmida - sellest Ago Gaškovi vahendusel. Välisteemad: Kas Afganistani saadetakse lisavägesid? Millised arengud on võimalikud? Küsime seda Eesti suursaadikult Afganistanis Harri Tiidolt. Täna on ülemaailmne naistevastase vägivallaga võitlemise  päev.  Kui palju on seda vägivalda Euroopa Liidu riikides ja mida europarlament on suutnud ära teha? Siiri Oviir räägib lähemalt. Rootsi uudiseid kell 15.30 Anu Kaupmehelt. Saate lõpus tuleb juttu sellest, kas mobiiltelefonide kasutamine suurendab vähiriski? Järjekordset uuringut hakkab tegema Soome.      Foto: PM/Scanpix